b'\n_START_ARTICLE_\nPietrele Boris\n_START_PARAGRAPH_\nPietrele Boris (\xc3\xaen belarus\xc4\x83 \xd0\x91\xd0\xb0\xd1\x80\xd1\x8b\xd1\x81\xd0\xb0\xd0\xb2\xd1\x8b \xd0\xba\xd0\xb0\xd0\xbc\xd1\x8f\xd0\xbd\xd1\x96, rus\xc4\x83 \xd0\x91\xd0\xbe\xd1\x80\xd0\xb8\xd1\x81\xd0\xbe\xd0\xb2\xd1\x8b \xd0\xba\xd0\xb0\xd0\xbc\xd0\xbd\xd0\xb8) sau Pietrele Dvina (\xc3\xaen rus\xc4\x83 \xd0\x94\xd0\xb2\xd0\xb8\xd0\xbd\xd1\x81\xd0\xba\xd0\xb8\xd0\xb5 \xd0\xba\xd0\xb0\xd0\xbc\xd0\xbd\xd0\xb8) sunt \xc8\x99apte artefacte medievale ridicate de-a lungul malului r\xc3\xa2ului Daugava sau Dvina de Ves \xc3\xaentre Polo\xc8\x9bk \xc8\x99i Drissa, \xc3\xaen nordul Belarusului. Probabil c\xc4\x83 exist\xc4\x83 dinainte de apari\xc8\x9bia cre\xc8\x99tinismului \xc3\xaen zon\xc4\x83, dar au fost inscrip\xc8\x9bionate \xc3\xaen secolul al XII-lea cu text \xc8\x99i o imagine a lui Hristos. Cea mai mare dintre pietre are circumferin\xc8\x9ba de 17 metri.\n_START_SECTION_\nIstorie\n_START_PARAGRAPH_\nDe\xc8\x99i aceste repere au fost descrise \xc3\xaen secolul al XVI-lea de Maciej Stryjkowski, Georg von Cancrin a fost primul care le-a adus \xc3\xaen aten\xc8\x9bia cercet\xc4\x83torilor \xc3\xaen 1818. Cancrin a descoperit o piatr\xc4\x83 l\xc3\xa2ng\xc4\x83 Or\xc8\x99a care avea urm\xc4\x83toarea inscrip\xc8\x9bie: \xc3\x8en anul 1171, la 7 martie, a fost terminat\xc4\x83 aceast\xc4\x83 cruce. Doamne, te rog s\xc4\x83-L aju\xc8\x9bi pe slujitorul t\xc4\x83u Vasile, al c\xc4\x83rui alt nume este Rogvolod, fiul lui Boris._NEWLINE_Ulterior, au fost descoperite c\xc3\xa2teva pietre cu numele lui Boris. \xc3\x8en anii 1930, dou\xc4\x83 dintre acestea au fost aruncate de c\xc4\x83tre autorit\xc4\x83\xc8\x9bile comuniste cu motivul c\xc4\x83 sunt obiecte religioase, iar r\xc4\x83m\xc4\x83\xc8\x99i\xc8\x9bele lor au folosit pentru a pava drumul dintre Minsk \xc8\x99i Moscova. O alt\xc4\x83 piatr\xc4\x83 a fost aruncat\xc4\x83 \xc3\xaen r\xc3\xa2u, unde a r\xc4\x83mas p\xc3\xa2n\xc4\x83 la redescoperirea sa \xc3\xaen 1988. C\xc3\xa2nd s-a \xc3\xaencercat recuperarea acesteia, piatra s-a desprins \xc3\xaen trei buc\xc4\x83\xc8\x9bi. Trei alte pietre au fost mutate pentru a fi expuse l\xc3\xa2ng\xc4\x83 Catedrala Sf. Sofia din Polo\xc8\x9bk, \xc3\xaen Muzeul Rocilor din Minsk \xc8\x99i \xc3\xaen Kolomenskoe l\xc3\xa2ng\xc4\x83 Moscova .\n_START_SECTION_\nDescriere\n_START_PARAGRAPH_\nAmbele denumiri ale pietrelor sunt oarecum \xc3\xaen\xc8\x99el\xc4\x83toare: doar patru sunt situate de-a lungul malurilor r\xc3\xa2ului Dvina, iar una dintre pietre nu men\xc8\x9bioneaz\xc4\x83 deloc numele Boris. Ceea ce le une\xc8\x99te sunt inscrip\xc8\x9biile acestora: \xc3\x8en fiecare caz, elementul central este o cruce enorm\xc4\x83, flancat\xc4\x83 de elemente abreviate ale legendei grece\xc8\x99ti conven\xc8\x9bionale care proclam\xc4\x83 victoria lui Hristos. Se consider\xc4\x83 \xc3\xaen general c\xc4\x83 numele Boris men\xc8\x9bionat \xc3\xaen inscrip\xc8\x9biile de pe pietre se refer\xc4\x83 la Rogvolod Vseslavici din Dinastia Rurik (cu numele de botez Boris),  fiul lui Vseslav de Polo\xc8\x9bk, de\xc8\x99i este destul de probabil ca astfel de bolovani au fost venera\xc8\x9bi de p\xc4\x83g\xc3\xa2nii slavi cu mult \xc3\xaenainte ca \xc8\x9binutul s\xc4\x83 fi fost cre\xc8\x99tinat.'